钦定古今图书集成/理学汇编/学行典/第297卷 > 颜氏家训 > 《三游论》荀悦
## 钦定古今图书集成/理学汇编/学行典/第297卷 > 颜氏家训 > 《三游论》荀悦

“世有三游，德之贼也。一曰游侠，二曰游说，三曰游行。
立气势，作威福，结私交，以立强于世者，谓之游侠；饰
辩辞，设诈谋，驰逐于天下，以要时势者，谓之游说。色
取仁以合时好，连党类，立虚誉以为权利者，谓之游
行。”此三游者，乱之所繇生也。伤道害德，败法惑世，夫
先王之所慎也。国有四民，各修其业，不繇四民之业
“者，谓之奸民。奸民不生，王道乃成。”凡此《三游》之作，生
于季世，周秦之末尤甚焉。上不明，下不正，制度不立，
纲纪废弛；以毁誉为荣辱，不核其真；以爱憎为利害，
不论其实；以喜怒为赏罚，不察其理。上下相冒，万事
乖错。言论者计厚薄而吐辞，选举者度亲疏而举笔，
善恶谬于众声，功罪乱于王法。然则利不可以义求，
害不可以道避也。是以君子犯礼，小人犯法，奔走驰
骋，越职僭度，饰华废实，竞趋时利，简父兄之尊而崇
宾客之礼，薄骨肉之恩而笃朋友之爱，忘修身之道
而求众人之誉，割衣食之业，以供飨宴之好，苞苴盈
于门庭，聘问交于道路，书记繁于公文，私务众于官
事。于是流俗成矣，正道坏矣。游侠之本，生于武毅不
挠久要，不忘平生之言，见危授命，以救时难，而济同
类，以正行之者，谓之武毅，其失之甚者，至为盗贼也。
游说之本，生于使乎四方，不辱君命，出境有可以安
社稷，利国家，则专对解结，辞之绎矣。民之莫矣，以正
行之者，谓之辩智，其失之甚者，至于为诈绐徒众矣。
游行之本，生于道德仁义，汎爱容众，以文会友，和而
不同，进德及时，乐行其道，以立功业于世，以正行之
者，谓之“君子。”其失之甚者，至于因事害私，为奸宄矣。
其相去殊远，岂不哀哉！故《大道》之行，则《三游》废矣。是
以圣王在上，经国序民，正其制度善恶，要于公罪，而
不淫于毁誉，听其言而责其事，举其名而“指其实。故
实不应其声者谓之虚”，情不覆其貌者谓之伪，毁誉
失其真者谓之诬，言事失其类者谓之罔。虚伪之行
不得设，诬罔之辞不得行，有罪恶者无侥幸，无罪过
者不忧惧，请谒无所行，货赂无所用，“民志定矣。”民志
既定，于是先之以德义，示之以好恶，奉业劝功，以用
本务。不求无益之物，不蓄“难得之货，绝靡丽之饰，遏
利欲之巧，则淫流之民定矣，而贪秽之俗清矣。息华
文，去浮辞，禁伪辩，绝淫智，放百家之纷乱，一圣人之
至道，则虚诞之术绝，而道德有所定矣。尊天地而不
渎，敬鬼神而远之，除小忌，去淫祀，绝奇怪，正人事，则
妖伪之言塞，而性命之理得矣。然后百姓上下皆反
其本，人人”亲其亲尊其尊。修其身守其业。于是养之
以仁惠。文之以礼乐。则“风俗定而大化成”矣。